C:\Users\pesj\Dropbox\Undervisermetro\Plan 2012\Forfatteroplysninger DUT-artikel samlet.docx

**Forfatteroplysninger**

Lene Tortzen Bager

Lektor, Ph.d. ved Center for Undervisningsudvikling og Digitale medier, Aarhus Universitet

Jeg arbejder forskningsmæssigt og i praksis med undervisningsudvikling, uddannelseskvalitet og kompetenceudvikling og har bl.a. arbejdet med kollegial supervision på adjunktpædagogikum ved AU, på mange fakulteter ved AU og på en række gymnasier.

Har senest skrevet:

Hanne Leth Andersen og Lene Tortzen Bager (red.) (2011): Kollegial supervision som redskab for udvikling i undervisningskulturer, Aarhus Universitetsforlag, Aarhus.

Lene Tortzen Bager, Per Blenker, Pia Rasmussen og Claus Thrane (2010): Entreprenørskabsundervisning – Proces, refleksion og handling, Aarhus Entrepreneurship Centre, Aarhus Universitet, Aarhus

Lene Tortzen Bager (2011): ”Hjertet i entreprenøriel læring – belyst med erfaringer fra Cafémodellen”, I: Anne Kirketerp og Linda Greve (red.), Perspektiver på entreprenørskabsundervisning – 7 essentielle principper, Aarhus Universitetsforlag, Aarhus

Peter Stray Jørgensen

Peter Stray Jørgensen, pædagogisk konsulent, Center for Undervisningsudvikling og Digitale Medier, campus Aarhus og Emdrup.

Faglig profil

Jeg arbejder p.t. med at udvikle Undervisermetroen og med et pilotprojekt på DPU i samarbejde med underviserne om at integrerede studerendes akademiske studiefærdigheder i den faglige undervisning. Har været specialkonsulent på Akademisk Skrivecenter, Københavns Universitet, Det Humanistiske Fakultet 1996-2011. Redaktør af Dansk Universitetspædagogisk Tidsskrift 2008-11, Stifter og borad member for European Association for the Teaching of Academic Writing 1999-2001.

Mine faglige interesser er universitetspædagogik, herunder især vejledning, akademisk skrivning, udvikling af pædagogiske praksisser. Fokus er primært universitetsundervisere og ph.d.-studerende.

Jeg er bl.a. (sammen med Lotte Rienecker) forfatter til Den gode opgave, 4. udg. 2012, Specielt om specialer, 4. udg. 2011, Studiehåndbogen, 2. udg. 2011, (sammen Lotte Rienecker og Thomas Harboe) *Vejledning – en brugsbog for vejledere på videregående uddannelser*, 2005 (sammen med Henrik Galberg Jacobsen) Håndbog i Nudansk, 5. udg. 2005. Har desuden skrevet en række bøger og hæfter om akademisk skrivning og studietekniske emner. Redigerer og bidrager til (sammen med Gitte Holten Ingerslev, Jens Dolin og Lotte Rienecker) en lærebog om universitetspædagogik med 30 bidragsydere fra alle landets universiteter.

Lotte Rienecker

Lotte Rienecker, pædagogisk konsulent, Center for Undervisningsudvikling og Digitale Medier, Aarhus Universitet, campus Emdrup og Aarhus.

Faglig profil

Jeg arbejder p.t. med at udvikle Undervisermetroen og med et pilotprojekt på DPU i samarbejde med underviserne om at integrerede studerendes akademiske studiefærdigheder i den faglige undervisning. Mine faglige interesser er universitetspædagogik, herunder især vejledning, akademisk skrivning, udvikling af pædagogiske praksisser. Jeg har været leder af Akademisk Skrivecenter, Københavns Universitet, Det Humanistiske Fakultet 1992-2011, og formand for Dansk Universitetspædagogisk Netværk siden 2009, stifter og første ansvarshavende redaktør. for Dansk Universitetspædagogisk Tidsskrift 2006-8, stifter og første chair for European Association for the Teaching of Academic Writing 1999-2003.

Jeg er bl.a. (sammen med Peter Stray Jørgensen og Thomas Harboe) forfatter til: *Vejledning – en brugsbog for vejledere på videregående uddannelser*, 2005, (Sammen med Peter Stray Jørgensen) *Den gode opgave*, 4. udg. 2012, *Specielt om specialer*, 4. udg. 2011, *Studiehåndbogen*, 2. udg. 2011, og (sammen med Tina Pipa) til *Scribo – guide til problemformulering og litteratursøgning*, 4. udg.2012 (til professionshøjskolerne). Redigerer og bidrager til (sammen med Gitte Holten Ingerslev, Jens Dolin og Lotte Rienecker) en lærebog om universitetspædagogik med 30 bidragsydere fra alle landets universiteter.